SET ไหล 9 จุดเซ่นปัจจัยลบตปท. – ฟันโฟลว์ไหลออก ลุ้นแรงซื้อหุ้นงบฯดี หนุนดัชนีรีบาวด์
SET ไหล 9 จุดเซ่นปัจจัยลบตปท. – ฟันโฟลว์ไหลออก ลุ้นแรงซื้อหุ้นงบฯดี หนุนดัชนีรีบาวด์
1 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.03 น. อยู่ที่ 1,458.00 จุด ลบ 8.98 จุด หรือ 0.61% สูงสุดที่ 1,467.07 จุด ต่ำสุดที่ 1,457.64 จุด มูลค่าการซื้อขาย 5.28 พันล้านบาท
ด้าน บล.ฟินันเซีย ไซรัส คาดแนวโน้มตลาดวันนี้แกว่งตัวผันผวน และระยะสั้นยังมีโอกาสอ่อนตัวลงตามบรรยากาศการลงทุนที่เป็นลบจากความกังวลเรื่องฟองสบู่แตกจากกรณีปั่นหุ้น GameStop และอาจลุกลาม ซึ่งปัจจุบันทำให้ Hedge Fund เกิดความเสียหายหลักแสนล้านบาท ประเมินกรอบการเคลื่อนไหว 1,450-1,480 จุด โดยเม็ดเงินไหลออกจากสินทรัพย์เสี่ยงระยะสั้นเข้าถือดอลลาร์ พันธบัตร และทองคำมากขึ้น
ขณะที่ บล.กรุงศรี คาด SET อ่อนตัวลงทดสอบ 1,450 – 1,455 จุด ตาม sentiment เชิงลบตลาดหุ้น สหรัฐที่ปรับตัวลงจากความกังวลกรณีการปั่นหุ้น GameStop รวมถึงเศรษฐกิจที่ฟื้นตัวช้าจากผลกระทบ Covid-19 ส่งผลให้ Fund Flow ต่างชาติมีแนวโน้มไหลออก อย่างไรก็ตามคาดว่าจะมีแรงซื้อหุ้นที่มีข่าวเฉพาะตัวและหุ้นที่คาดว่างบไตรมาส 4/63 เติบโตช่วยหนุนดัชนีสลับรีบาวด์ขึ้นได้
 